
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 150

                                                                     din 28 iunie 2018

 privind aprobarea închirierii unui teren în vederea amenajării 

unei terase sezoniere de alimentaţie publică


 Consiliul Local al Municipiului Sighişoara, întrunit în ședință ordinară, 

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16.502/11.06.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighișoara sub nr. 15.782/04.06.2018, formulată de domnul Ivan Claudiu Mihai, în calitate de administrator al S.C. The Bean Specialty Coffee S.R.L., cu referire, în esență, la închirierea terenului în suprafață de 8 mp., situat în str. Octavian Goga, vis - a - vis de punctul de lucru unde își desfășoară activitatea, în vederea amenajării de terase sezoniere de alimentaţie publică;

Având în vedere că, în urma închirierii acestui teren nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere că, prin închirierea terenului în vederea amenajării unei terase sezoniere de alimentaţie publică se aduc venituri suplimentare la bugetul local;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 16.501/11.06.2018, prin care se propune aprobarea închirierii unui teren în vederea amenajării unei terase sezoniere de alimentaţie publică, îndeplinindu-se prevederile legale în acest sens, terenul făcând parte din domeniul public al municipiului;

      
Având în vedere avizele favorabile ale tuturor comisiilor pe domenii de specialitate;


În temeiul art. 36 (2) lit. “c”, (5) lit. “a” şi (9), art. 45 (3), art. 115 (1) lit. “b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

                                                                         H O T Ă R Ă Ş T E:

Art. 1. (1) Se aprobă închirierea directă, în scopul amenajării unei terase sezoniere de alimentaţie publică, a terenului în suprafață de 8 mp., situat în str. Octavian Goga, în faţa unităţii de alimentaţie publică, conform planului de situație anexat, către S.C. The Bean Specialty Coffee S.R.L. 

(2) Închirierea terenului pentru amenajarea terasei sezoniere de alimentaţie publică se poate face în perioada cuprinsă între 01.07.2018 - 31.10.2018, conform solicitării societății comerciale. 

(3) Închirierea terenului pentru amenajarea terasei sezoniere de alimentaţie publică se va face numai dacă societatea comercială, menţionată mai sus, nu are debite restante faţă de Municipiul Sighişoara, la data încheierii contractului.

(4) a). Pe perioada efectuării de lucrări pe terenul închiriat, chiriaşul este obligat să retragă/să restrângă activitatea, după caz şi să elibereze terenul pe care este amenajată terasa sezonieră, astfel încât să poată fi efectuate lucrările respective.

    
     b). În situaţia prevăzută la aliniatul precedent, contractul de închiriere va fi modificat prin act adiţional.

Art. 2. Chiria va fi de 6,00 lei/mp./lună, stabilită conform art. 3 lit. d) din anexa nr. 8 la Hotărârea Consiliului Local Sighişoara nr. 201/28.12.2017 şi va fi indexată semestrial cu indicele de inflaţie. 

Art. 3. Dacă S.C. The Bean Specialty Coffee S.R.L. nu ridică terasa amenajată, la expirarea termenului din contractul de închiriere, va achita în continuare chiria stabilită, indexată cu indicele de inflaţie semestrial, pe toată durata menţinerii amenajărilor.

Art. 4. Se stabilește ca programul de funcționare maxim al terasei sezoniere de alimentație publică, care va putea fi autorizat de Municipiul Sighișoara, să fie zilnic între orele 06:00 – 24:00, cu condiția respectării liniștii și ordinii publice, conform prevederilor legale.


Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică, Biroul Juridic și Serviciul Public Poliția Locală din cadrul Municipiului Sighişoara.

Art. 6. Prin grija d-nei  Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

             
PREŞEDINTE DE ŞEDINŢĂ,

  
           
          Toth Tivadar                                                                   

                            




         Contrasemnează/Avizat pentru legalitate

                   






        
      SECRETAR,



            







        Bizo Anca

(Prezenta s-a adoptat cu unanumitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;
  1 ex. Compartimentul Urbanism, Disciplina în Construcții, Patrimoniu UNESCO - Direcţia Generală Arhitect Șef;

  1 ex. Serviciul Public Poliția Locală.
13 ex.

B.A. 
